મીના કુમારી
મહજબીન બાનો , (૧લી ઓગસ્ટ ૧૯૩૩   – ૩૧મી માર્ચ ૧૯૭૨), મીના કુમારી તરીકે વધુ પ્રસિદ્ધ), એક ભારતીય અભિનેત્રી, ગાયિકા અને કવિ હતી. તેણીએ ભારતીય સિનેમાની ક્લાસિકલ ફિલ્મોમાં અભિનય કર્યો હતો. તેણીને ભારતીય ફિલ્મોની સિન્ડ્રેલા તરીકે ઓળખવામાં આવે છે.  તેણી ૧૯૩૯ અને ૧૯૭૨ના વર્ષો દરમિયાન સક્રિય હતી.   તેણીનો જન્મ બોમ્બેમાં થયો હતો.

તેણીએ સાહિબ બીબી ઔર ગુલામ, પાકીઝા, મેરે અપને, આરતી, બૈજુ બાવરા, પરિણીતા, દિલ અપના ઔર પ્રીત પરાઈ, ફૂટ પાથ, દિલ એક મંદિર અને કાજલ જેવી ૯૨ ફિલ્મોમાં અભિનય કર્યો હતો. તેણીની કારકિર્દી ૧૯૩૯ થી ૧૯૭૨ સુધી ચાલી હતી.

મીનાકુમારીનું ૩૧મી માર્ચ ૧૯૭૨ના રોજ ૩૮ વર્ષની વયે મુંબઈની એક હોસ્પિટલમાં જ્યારે તેણી સિરોસિસ સંબંધિત સમસ્યાઓથી બેભાન અવસ્થામાં સરી ગયા હતા, ત્યારે મૃત્યુ થયું હતું.

સંદર્ભ 

ભારતીય ગાયકો
ભારતીય ફિલ્મ અભિનેતાઓ
૧૯૭૨માં મૃત્યુ
૧૯૩૩માં જન્મ